**projektas**

**reg. Nr. T-80**

**2.25.darbotvarkės klausimas**

**Pasvalio rajono savivaldybės taryba**

**Sprendimas**

**Dėl 2020 metų nekilnojamojo turto mokesčio tarifų nustatymo**

2019 m. gegužės d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 dalimi, Pasvalio rajono savivaldybės taryba n u s p r e n d ž i a:

1. Nustatyti 2020 metams nekilnojamojo turto mokesčio tarifus:

1.1. fiziniams asmenims – 0,5 procento nekilnojamojo turto mokestinės vertės.

1.2. juridiniams asmenims:

1.2.1. nekilnojamajam turtui, nurodytam Nekilnojamojo turto mokesčio įstatymo 9 straipsnio 2 dalies 1, 2 ir 4 punktuose – 0,8 procento nekilnojamojo turto mokestinės vertės;

1.2.2. nekilnojamajam turtui, nurodytam Nekilnojamojo turto mokesčio įstatymo 9 straipsnio 2 dalies 3 punkte – 1 procentą nekilnojamojo turto mokestinės vertės.

2. Fizinių ir juridinių asmenų nekilnojamajam turtui, kuris naudojamas ne pagal paskirtį arba yra apleistas ir neprižiūrėtas – 3 procentai nekilnojamojo turto mokestinės vertės.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2019-04-08, tel (8 451) 54 104

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **Dėl 2020 metų nekilnojamojo turto MOKESČIO tarifų nustatymo**  |

Pasvalys

2019-04-08

 **1. Problemos esmė.** Nekilnojamojo turto mokesčio įstatymo 6 straipsnis nustato, kad konkretų mokesčio tarifą, kuris galios atitinkamos savivaldybės teritorijoje nuo kito mokestinio laikotarpio pradžios, savivaldybės taryba nustato iki einamojo mokestinio laikotarpio birželio 1 dienos. Savivaldybės taryba gali nustatyti ir kelis konkrečius mokesčio tarifus nuo **0,3** procento iki **3** procentų nekilnojamojo turto mokestinės vertės, kurie diferencijuojami tik atsižvelgiant į vieną arba kelis iš šių kriterijų: nekilnojamojo turto paskirtį, naudojimą, teisinį statusą,jo technines savybes, priežiūros būklę, mokesčio mokėtojų kategorijas (dydį ar teisinę formą, ar socialinę padėtį) ar nekilnojamojo turto buvimo savivaldybės teritorijoje vietą. Jeigu savivaldybės taryba iki šio straipsnio 2 dalyje nurodyto terminonenustato konkrečių mokesčio tarifų arba po šio straipsnio 2 dalyje nurodytų terminų keičia nustatytus mokesčiotarifus, atitinkamąmokestinį laikotarpį tos savivaldybės teritorijoje taikomas 0,3 procento mokesčio tarifas.

 Nekilnojamojo turto mokesčio įstatymo 9 straipsnio 2 dalyje nurodoma kaip turtas diferencijuojamas ir vertinamas pagal paskirtį:

1) komercinio naudojimo nekilnojamasis turtas – lyginamosios vertės (pardavimo kainų analogų) arba naudojimo pajamų vertės (pajamų kapitalizavimo arba pinigų srautų diskonto) metodu atliekantmasinį nekilnojamojo turto vertinimą.Nekilnojamojo turto masinio vertinimo metodą, objektyviausiai atspindintį vertinamo nekilnojamojo turto vidutinę rinkos vertę, parenka turto vertintojas;

2) gyvenamosios, sodų, garažų (automobilių garažų, atvirų ar uždarų požeminių, antžeminių automobilių saugyklų, elingų) ir pagalbinio ūkio (namų ūkio pastatų, esančių privačiame namų valdos žemės sklype, ūkininko sodybos žemės ūkio paskirties žemės sklype, sodo sklype ir skirtų ten gyvenančių žmonių būtiniausioms nuolatinėms reikmėms) paskirties nekilnojamasis turtas– lyginamosios vertės (pardavimo kainų analogų) metoduatliekantmasinį nekilnojamojo turto vertinimą;

3) inžineriniai statiniai – atkuriamosios vertės (kaštų) metodu (apskaičiuojant fizinio nusidėvėjimo procentą), naudojant Nekilnojamojo turto kadastro ir Nekilnojamojo turto registro duomenis, nekilnojamojo turto atkūrimo kaštų (statybinės vertės) kainynus ir statinių vidutinės naudojimo trukmės normatyvus;

4) kitas šios dalies 1, 2 ir 3 punktuose nenurodytas nekilnojamasis turtas – atkuriamosios vertės (kaštų) metodu (apskaičiuojant fizinio nusidėvėjimo procentą), taikant vietovės pataisos koeficientą, įvertinantį nekilnojamojo turto buvimo vietos įtaką, naudojant Nekilnojamojo turto kadastro ir Nekilnojamojo turto registro duomenis, nekilnojamojo turto atkūrimo kaštų (statybinės vertės) kainynus ir statinių vidutinės naudojimo trukmės normatyvus.

Fiziniams asmenims nuosavybės teise priklausančių ar jų įsigyjamų gyvenamosios, sodų, garažų, fermų, šiltnamių, ūkio, pagalbinio ūkio, mokslo, religinės ir poilsio paskirties statinių ar patalpų, taip pat žuvininkystės ir inžinerinių statinių bendros vertės daliai, neviršijančiai 220 000 eurų mokestis netaikomas, viršijančiai 220 000 iki 300 000 eurų taikomas 0,5 proc., nuo 300 000 eurų iki 500 000 eurų 1 proc., virš 500 000 eurų 2 proc. nekilnojamojo turto mokesčio tarifas. Asmenims, auginantiems tris ir daugiau vaikų (įvaikių) iki 18 metų, ir asmenims, auginantiems neįgalų vaiką (įvaikį) iki 18 metų, taip pat vyresnį neįgalų vaiką (įvaikį), kuriam nustatytas specialus nuolatinės slaugos poreikis, nuosavybės teise priklausančio ar jų įsigyjamo anksčiau minėto nekilnojamojo turto bendra vertė, neviršijanti 286 000 eurų, neapmokestinama nekilnojamojo turto mokesčiu. Nuo 286 000 iki 390 000 eurų taikomas 0,5 proc. mokesčio tarifas, nuo 390 000 iki 650 000 taikomas 1 procento mokesčio tarifas, nuo 650 000 eurų ir daugiau taikomas 2 procentų tarifas.

Nekilnojamojo turto mokestis įskaitomas į savivaldybės, kurios teritorijoje yra nekilnojamasis turtas, biudžetą.

2018 metais nekilnojamojo turto mokesčio į Savivaldybės biudžetą įplaukė 416,6 tūkst. Eur.

 **2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

7. Sprendimo projekto rengimo metu gauti specialistų vertinimai ir išvados – negauta.

Finansų skyriaus vedėja Dalė Petrėnienė